Йософ әйтте: «Төшөгөҙҙө юрағанса, мин һеҙгә иман кәлимәләрен өйрәтергә тейешмен: «Әшһәдү әлләә иләәһә илләллаһ», йәғни: «Ысын күңелемдән гуаһлыҡ бирәмен, ысынын да, бер Аллаһынан башҡа илаһ юҡтыр». Улар иман кәлимәләрен ҡабатланылар, йәғни иман килтерҙеләр. Шунан һуң Йософ әйтте: «Эй, зиндандағы ике иптәшем, ә төшөгөҙҙө аңлатма ҡылам: берегеҙ бынан сығып бынан элекке урынында хәмер яһаусы булыр, ә икенсегеҙҙе аҫып ҡуялар һәм уның башын ҡоштар ашарҙар, барыһы ла мин юрағанса булыр, сөнки төш юрау мөғжизәһен миңә Хаҡ Тәғәлә өйрәтте», — тине.